CELEX: 32015R0937
Language: el
Date: 2015-06-09 00:00:00
Title: Κανονισμός (ΕΕ) 2015/937 του Ευρωπαϊκού Κοινοβουλίου και του Συμβουλίου, της 9ης Ιουνίου 2015, για την κατάργηση του κανονισμού (ΕΟΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών

25.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 160/55
            
         ΚΑΝΟΝΙΣΜΌΣ (ΕΕ) 2015/937 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 9ης Ιουνίου 2015
   για την κατάργηση του κανονισμού (ΕΟΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Αποφασίζοντας σύμφωνα με τη συνήθη νομοθετική διαδικασία (1),
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 3030/93 του Συμβουλίου (2) τέθηκε σε ισχύ στις 9 Νοεμβρίου 1993 και εφαρμόζεται από την 1η Ιανουαρίου 1993.
            
         
               (2)
            
            
               Στις 22 Αυγούστου 2012, η Ρωσική Ομοσπονδία προσχώρησε στον Παγκόσμιο Οργανισμό Εμπορίου. Ως εκ τούτου, η Δημοκρατία της Σερβίας απέμεινε η τελευταία χώρα με την οποία η Ευρωπαϊκή Ένωση είχε διμερή συμφωνία για το εμπόριο κλωστοϋφαντουργικών προϊόντων.
            
         
               (3)
            
            
               Στις 29 Απριλίου 2008 υπογράφηκε η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου (3). Τέθηκε σε ισχύ την 1η Σεπτεμβρίου 2013.
            
         
               (4)
            
            
               Την 1η Φεβρουαρίου 2010, τέθηκε σε ισχύ η ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Σερβίας, αφετέρου (4). Έκτοτε, ο κανονισμός (ΕΟΚ) αριθ. 3030/93 έπαψε να εφαρμόζεται σε εισαγωγές από τη Σερβία.
            
         
               (5)
            
            
               Ο τίτλος I του κανονισμού (ΕΚ) αριθ. 427/2003 του Συμβουλίου (5) έπαψε να ισχύει στις 11 Δεκεμβρίου 2013. Συνεπώς, η δυνατότητα επιβολής μέτρων διασφάλισης μέσω του εν λόγω μηχανισμού δεν υπάρχει πλέον.
            
         
               (6)
            
            
               Για λόγους ασφάλειας δικαίου, ο κανονισμός (ΕΟΚ) αριθ. 3030/93 θα πρέπει επομένως να καταργηθεί,
            
         ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΟΚ) αριθ. 3030/93 καταργείται.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Στρασβούργο, 9 Ιουνίου 2015.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         M. SCHULZ
      
      
         
            Για το Συμβούλιο
         
         
            Η Πρόεδρος
         
         Z. KALNIŅA-LUKAŠEVICA
      
   
   
      (1)  Θέση του Ευρωπαϊκού Κοινοβουλίου της 29ης Απριλίου 2015 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 28ης Μαΐου 2015.
   
      (2)  Κανονισμός (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (ΕΕ L 275 της 8.11.1993, σ. 1).
   
      (3)  ΕΕ L 278 της 18.10.2013, σ. 16.
   
      (4)  ΕΕ L 28 της 30.1.2010, σ. 2.
   
      (5)  Κανονισμός (ΕΚ) αριθ. 427/2003 του Συμβουλίου, της 3ης Μαρτίου 2003, σχετικά με έναν μεταβατικό μηχανισμό διασφάλισης ανά προϊόν όσον αφορά τις εισαγωγές, καταγωγής της Λαϊκής Δημοκρατίας της Κίνας, και με την τροποποίηση του κανονισμού (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες (ΕΕ L 65 της 8.3.2003, σ. 1).